# data[].attributes.headline
MISSIÓ 1: Creació, impuls i consolidació d’un Hub de l’edificació sostenible per fer de Viladecans una ciutat referent en sostenibilitat i innovació en el sector de la construcció.  

# data[].attributes.subject
MISSIÓ 1: Creació, impuls i consolidació d’un Hub de l’edificació sostenible per fer de Viladecans una ciutat referent en sostenibilitat i innovació en el sector de la construcció.  

# data[].attributes.body
EXPLICACIÓ: En la creació d’aquest hub, caldrà cercar les aliances i col·laboracions amb els agents del sector locals i supramunicipals per l’intercanvi de coneixement i la sol·licitud de propostes sobre projectes relacionats amb una construcció sostenible i innovadora (en relació amb ús de materials, en eficiència energètica, estalvi d’aigua, etc).

En la cerca d’aquestes aliances, es constituirà el  grup de treball del Hub d’Edificació Sostenible, que ha de comptar amb la presència dels agents clau del sector en l'àmbit local i supramunicipal. Aquest grup serà l’encarregat d’identificar, entre la proposta de projectes constructius sostenibles i innovadors, els tres “projectes tractors” que han de ser capaços d’impulsar el Hub. La posada en marxa d’aquests projectes tractors ha de generar noves possibilitats de projectes relacionats en economia circular i eficiència energètica, la creació d’ocupació i la creació de noves opcions formatives a la ciutat.

# data[].attributes.headline
MISSIÓ 2: Creació, impuls i consolidació d’un Hub d’indústries agroalimentàries per fer de Viladecans una ciutat referent en producció agrícola de proximitat i sostenible 

# data[].attributes.subject
MISSIÓ 2: Creació, impuls i consolidació d’un Hub d’indústries agroalimentàries per fer de Viladecans una ciutat referent en producció agrícola de proximitat i sostenible 

# data[].attributes.body
EXPLICACIÓ: En la creació d’aquest hub, caldrà cercar les aliances i col·laboracions amb els agents directes i indirectes relacionats amb el sector en l’àmbit local i supramunicipal (públics i privats, locals i regionals) amb l’objectiu de revaloritzar i promocionar el producte agrícola local.

Per fer-ho possible, el producte agrícola local ha de ser eix central de l’estratègia de comerç i restauració de la ciutat i entre els productes turístics de ciutat, el que ha de permetre generar noves activitats econòmiques relacionades amb la indústria agroalimentària. El sector educatiu, per la seva banda, ha d’incorporar dins el currículum educatiu temàtiques relacionades amb el sector agrícola per fomentar l’interès i aprenentatge sobre el sector. A més, les escoles de Viladecans han d’apostar i introduir en els menús dels menjadors escolars producte agrícola de proximitat.

# data[].attributes.headline
MISSIÓ 1: Projectar Viladecans com a ciutat educadora on la innovació educativa -tant social,  tecnològica com pedagògica-  permeti crear i mantenir un ecosistema local educatiu innovador i inclusiu, així com dur a terme un procés de transformació de la ciutat que acabi resultant en un municipi on l’espai d’aprenentatge no només siguin els centres educatius sinó també l’espai públic.

# data[].attributes.subject
MISSIÓ 1: Projectar Viladecans com a ciutat educadora on la innovació educativa -tant social,  tecnològica com pedagògica-  permeti crear i mantenir un ecosistema local educatiu innovador i inclusiu, així com dur a terme un procés de transformació de la ciutat que acabi resultant en un municipi on l’espai d’aprenentatge no només siguin els centres educatius sinó també l’espai públic.

# data[].attributes.body
EXPLICACIÓ: La coresponsabilitat de l’educació és un fet clau que ha de permetre que la ciutadania de Viladecans se senti implicada i protagonista en l’educació a la ciutat. Amb el Pacte per l’Educació 360 es pretén implicar a tots els agents socials de la ciutat perquè s’involucrin en l’àmbit educatiu, des de la comunitat educativa de col·legis i instituts, empresaris i associacions, perquè l’educació vagi més enllà del temps i els espais.

Per fer-ho possible, cal enfortir la Xarxa d’Innovació Educativa (XIE) per tal que aquesta sigui sostenible, autogestionada i  protagonitzada per joves i entitats.

L’espai públic cal que esdevingui un espai educatiu més de la ciutat, i per esdevenir espais educatius cal que siguin espais segurs, inclusius, sostenibles i saludables. Cal començar per la transformació dels entorns dels centres educatius de la mà de la comunitat educativa, professors i alumnes, perquè siguin una aula més de les escoles. Cal redissenyar, urbanísticament aquests espais i impulsar activitats educatives, programades pels centres educatius, que permetin la interacció de l’alumnat amb l’entorn com eix innovador d’aprenentatge.

El disseny d’edificis i equipaments municipals es proposa que segueixi la mateixa dinàmica, i es converteixin en espais educadors més enllà de les seves pròpies funcions. La construcció i disseny de la futura biblioteca de Can Ginestar, amb la implicació de la ciutadania, ha d’esdevenir pol d’innovació científica i tecnològica a la ciutat en l’àmbit municipal.

# data[].attributes.headline
MISSIÓ 1: Reducció de les emissions GEH en un 40% al 2030, un 80 % el 2035 i un 100% al 2050 per fer de Viladecans una ciutat climàticament neutra el 2050

# data[].attributes.subject
MISSIÓ 1: Reducció de les emissions GEH en un 40% al 2030, un 80 % el 2035 i un 100% al 2050 per fer de Viladecans una ciutat climàticament neutra el 2050

# data[].attributes.body
EXPLICACIÓ: En línia amb les estratègies mediambientals de la Comissió Europea, la ciutat de Viladecans ha de treballar per la reducció de les emissions de CO2 de la ciutat en tres horitzons temporals: un 40% el 2030 (Objectiu PAESC), un 80% el 2035 i el 2050 un 100%, convertint-se així en una ciutat climàticament neutra.

És necessari la creació d’aliances amb els agents del territori per fer-ho possible. No aconseguirem complir amb els objectius sino impliquem directament el sector empresarial i la ciutadania. L’Ajuntament, en el seu rol exemplificador, es compromet a aconseguir que les emissions directament vinculades a l’administració local es redueixin al 100% de cara a 2030.

# data[].attributes.headline
MISSIÓ 2: Increment de l’índex de la biodiversitat de la ciutat l’any 2030 per fer de Viladecans una ciutat on s’aprecia, es conserva i es potencia la biodiversitat com a patrimoni natural de la Terra i com a benefici per a les persones i les generacions presents i futures.

# data[].attributes.subject
MISSIÓ 2: Increment de l’índex de la biodiversitat de la ciutat l’any 2030 per fer de Viladecans una ciutat on s’aprecia, es conserva i es potencia la biodiversitat com a patrimoni natural de la Terra i com a benefici per a les persones i les generacions presents i futures.

# data[].attributes.body
EXPLICACIÓ: Els espais verds ajuden a regular el microclima urbà, intervenen en el cicle de l’aigua i són el suport de la biodiversitat urbana.Són molts els beneficis directes i indirectes que aporta la biodiversitat a la salut de les persones.Pel que fa a la salut física, la biodiversitat té un paper molt rellevant en el control i la regulació de malalties infeccioses d’origen animal. La biodiversitat també afecta positivament la salut mental donada la sensació de benestar que experimenten les persones quan estan en contacte amb entorns naturals.

Per afavorir sistemes ecosistèmics a la ciutat i millorar la salut, la qualitat i el benestar de la ciutadania de Viladecans, cal integrar mesures a favor de la biodiversitat  com ara elaborar la Carta municipal del Verd i de la Biodiversitat, permeabilitzar sòl en l’espai públic,  diversificar les espècies d’arbrat viari o fer una gestió de les plagues, malures i herbes espontànies curosa amb la biodiversitat.

Generar complicitats amb la ciutadania en la creació i en la conservació de la biodiversitat és un factor important en la conservació, la gestió i la divulgació de la biodiversitat. Programes de voluntariat per a la conservació de la biodiversitat, de jardins i horts de proximitat de gestió comunitària, o, organitzar concursos d’idees relacionats amb el verd i la biodiversitat oberts a diferents col·lectius, poden contribuir a l’assoliment de la Missió.

# data[].attributes.headline
MISSIÓ 3: Increment del verd urbà a la ciutat per fer de Viladecans una ciutat que disposa d’una infraestructura ecològica que relliga ciutat i territori, i que aporta serveis ambientals i socials: resiliència, paisatge, salut, bellesa, cultura i oportunitats de relació per a les persones.

# data[].attributes.subject
MISSIÓ 3: Increment del verd urbà a la ciutat per fer de Viladecans una ciutat que disposa d’una infraestructura ecològica que relliga ciutat i territori, i que aporta serveis ambientals i socials: resiliència, paisatge, salut, bellesa, cultura i oportunitats de relació per a les persones.

# data[].attributes.body
EXPLICACIÓ: La missió ha de treballar en el disseny i gestió del verd urbà per afavorir la biodiversitat urbana a través de la restauració de 120 h. d’habitat naturals d’interés comunitari; l’increment d’1m2 d’espai verd per habitant a 3’5 m2  per habitant, garantint que tota la població pot accedir, a peu o bicicleta, a un espai verd de 1000 m2 a 300m de distància, a un espai verd de 3’5 h a  750 m de distància, i  a un espai verd de més de 10h a menys de 4 km.

Per fer-ho possible,la infraestructura verda ha de tenir un protagonisme rellevant amb la creació i consolidació de corredors verds urbans que han de contribuir a apropar la natura a la ciutadania de Viladecans, a incrementar la biodiversitat urbana i a millorar la qualitat de vida de la ciutadania.

Cobertes, terrats, balcons i murs són elements de proximitat, sovint privats, susceptibles de transformar-se en horts i jardins d’ús comunitari i en espais de producció i d’activitats saludables.

L’enfortiment de la infraestructura ecològica passa per repensar l’actual sistema verd de la ciutat per transformar-lo en una malla que connecti els espais verds existents entre si i amb els espais naturals de l’entorn. En conseqüència, el planejament territorial ha de definir els eixos urbans i que aquests constitueixin el 10% de la superfície municipal.

Aquests corredors verds han de tenir presència dominant de vegetació i ús exclusiu - o si més no prioritari-  de vianants i bicicletes, i han de suposar la connexió de la muntanya amb el litoral a través de la Riera de Sant Climent i Can Sabadell.

# data[].attributes.headline
MISSIÓ 1: Creació del Pla local de resiliència urbana

# data[].attributes.subject
MISSIÓ 1: Creació del Pla local de resiliència urbana

# data[].attributes.body
EXPLICACIÓ: Per fer-ho realitat cal engegar un procés de col.laboració entre agents del territori que identifiqui incidències relacionades amb la intensitat i freqüència d’ocurrència d’un risc (sigui quina sigui la seva naturalesa)  i les situacions d’emergència que se’n deriven.

Aquest procés es canalitzaria a través d’una  Taula de resiliència de ciutat que tingui per finalitat identificar els principals riscos i situacions d’emergència que podria afrontar la ciutat, i, que haurà d’actualitzar de forma recurrent d’acord amb la situació climàtica, social, econòmica, sanitària, etc., del moment.

Un cop identificades les problemàtiques de ciutat, cal desplegar projectes que redueixin les vulnerabilitats detectades, i millorar-ne la capacitat de resposta de Viladecans en cas que s’hagin d’afrontar situacions excepcionals o d’emergència.

# data[].attributes.headline
MISSIÓ 3: Posicionar Viladecans, en l’entorn metropolità, com un destí turístic intel·ligent i sostenible

# data[].attributes.subject
MISSIÓ 3: Posicionar Viladecans, en l’entorn metropolità, com un destí turístic intel·ligent i sostenible

# data[].attributes.body
EXPLCACIÓ: La situació geogràfica de Viladecans, situada en l’entorn metropolità de Barcelona, és una oportunitat per posicionar la ciutat com una destinació turística complementària a la ciutat de Barcelona.

Per fer-ho possible, en primer lloc, caldrà identificar els agents locals i supramunicipals clau que han de formar part de l’ecosistema turístic de ciutat. Amb la seva col·laboració i suport caldrà identificar quins són els principals recursos i atractius de la ciutat, i conjuntament, idear i crear productes turístics (espais naturals, turisme de compres, de reunions, esportiu), que fomentin el producte agrícola local, la restauració i el comerç local en l'entorn metropolità. Per ser destí turístic intel·ligent caldrà aplicar sistemes intel·ligents en la gestió dels productes i fluxos turístics (aplicació sensors, gestió de dades, etc.).

# data[].attributes.headline
MISSIÓ 2: Simplificació dels procediments d’actuació de l’Ajuntament per fer una administració local més àgil, flexible i resilient davant situacions de crisi de qualsevol naturalesa   

# data[].attributes.subject
MISSIÓ 2: Simplificació dels procediments d’actuació de l’Ajuntament per fer una administració local més àgil, flexible i resilient davant situacions de crisi de qualsevol naturalesa   

# data[].attributes.body
EXPLICACIÓ: L’administració local és la institució més pròxima a la ciutadania, i és per això que ha de ser capaç de donar resposta a les demandes ciutadanes urgents i extraordinàries provades per situacions climàtiques extremes, crisis econòmiques i/o canvis socials, entre d’altres.

D’aquesta manera, la tramitació de procediments administratius i canals de comunicació amb la ciutadania cal que siguin fàcils i àgils perquè l’actuació municipal es doni de la manera més ràpida possible, i sigui transversal i intersectorial si és el cas.

Comptar amb la ciutadania i, especialment, amb el personal municipal en el procés de renovació de l’administració local és clau per detectar necessitats i recollir aportacions i suggeriments.

# data[].attributes.headline
MISSIÓ 1: Engegar un procés de naturalització que converteixi la ciutat en un territori més resilient davant l’emergència climàtica. 

# data[].attributes.subject
MISSIÓ 1: Engegar un procés de naturalització que converteixi la ciutat en un territori més resilient davant l’emergència climàtica. 

# data[].attributes.body
EXPLICACIÓ: La naturalització urbana suposa beneficis directes i indirectes en la qualitat de vida de la ciutadania: menys emissions de CO2 i aire més net, menys efecte “illa de calor”, recuperació de l’espai públic i millora de les relacions socials, impacte positiu sobre la salut física i mental, major resiliència enfront els efectes climàtics extrems, etc.

La naturalització de la ciutat ha d’anar més enllà de la creació de parcs i jardins, ha de crear cobertes i façanes verds, micro espais verds, boscos urbans, etc.

Caldrà comptar amb la ciutadania des de l’inici perquè entenguin la importància de generar més espais verds a la ciutat, en l’espai públic i també en l’espai privat, i assumeixin el repte de fer-ho ells també.

# data[].attributes.headline
MISSIÓ 2: Adequació de les zones d'activitat econòmica amb la creació de nous equipaments/àrees esportives perquè la pràctica d’un estil de vida saludable sigui habitual entre les persones treballadores 

# data[].attributes.subject
MISSIÓ 2: Adequació de les zones d'activitat econòmica amb la creació de nous equipaments/àrees esportives perquè la pràctica d’un estil de vida saludable sigui habitual entre les persones treballadores 

# data[].attributes.body
EXPLICACIÓ: La pràctica esportiva habitual contribueix a garantir un estil de vida saludable, des del punt de vista físic i mental. En la proposta de desplegament de la missió, caldrà buscar sinergies amb les empreses i persones treballadores.

Cada polígon d’activitat econòmica de la ciutat haurà de ser activat per a la posada en comú de necessitats en relació a possibles projectes de creació de nous equipaments/àrees esportives o millora de les actuals.

# data[].attributes.headline
MISSIÓ 1: Implantació de la ciutat dels 15 minuts 

# data[].attributes.subject
MISSIÓ 1: Implantació de la ciutat dels 15 minuts 

# data[].attributes.body
EXPLICACIÓ: La ciutat dels 15 minuts suposa: proximitat de serveis, una mobilitat activa i l’enfortiment dels vincles socials en l’espai públic pròxim. Per fer-ho possible cal la reconfiguració urbana perquè sectors residencials, polígons d’activitat econòmica, eixos comercials, i serveis i equipaments municipals (sanitaris, culturals, esportius, educatius) estiguin connectats en un temps “màxim” de 15 minuts.

# data[].attributes.headline
MISSIÓ 2: Barris cohesionats amb habitatges i serveis accessibles i de qualitat 

# data[].attributes.subject
MISSIÓ 2: Barris cohesionats amb habitatges i serveis accessibles i de qualitat 

# data[].attributes.body
EXPLICACIÓ: Per fer de Viladecans una ciutat més cohesionada, caldrà cercar aliances amb la societat civil per conèixer quines són les necessitats/dificultats/preocupacions en relació amb l'accés a l’habitatge, i serveis municipals i proximitat a equipaments de la ciutat. Aquestes necessitats/dificultats/preocupacions han de recollir-se i desplegar-se per cada barri per assolir els reptes relacionats amb la missió.

A més, de manera coordinada amb els agents socials, caldrà identificar noves formes d’innovació social que proporcionin eines per enfortir la comunitat local en els processos urbans que condicionen i configuren la ciutat, l'accés a l’habitatge, i els serveis municipals.

# data[].attributes.headline
MISSIÓ 3: Creació de solucions innovadores de transport que permeten aconseguir una mobilitat més sostenible i segura

# data[].attributes.subject
MISSIÓ 3: Creació de solucions innovadores de transport que permeten aconseguir una mobilitat més sostenible i segura

# data[].attributes.body
EXPLICACIÓ: La proposta de missió suposa implicar i sumar sinergies amb altres agents públics i privats (de diferents escales d’intervenció) amb acció directa o indirecta  sobre la seguretat viària i la mobilitat sostenible des d’una perspectiva innovadora. Comptar, també, amb experts en mobilitat per detectar noves formes de mobilitat a la ciutat suposarà ser capdavanters en el desenvolupament de millores en mobilitat urbana. Entre les oportunitats detectades pels experts i els agents públics i privats, selecció i identificació de projectes innovadors en la relació amb la mobilitat sostenible innovadora (col·lectiva o individual) que poder aplicar a Viladecans.

Caldrà, també, implicar a la ciutadania en la planificació de possibles modalitats de mobilitat sostenible a implementar a la ciutat perquè sumin i formin part del canvi. Caldrà que participin en la selecció dels projectes més innovadors amb impacte sobre la mobilitat a la ciutat perquè siguin partícips en la seva execució, des dels inicis.